Official Journal L 071 , 15/03/2003 P. 0017 - 0018



Id-Deċiżjoni tal-Kummissjoni tat-13 ta’ Marzu 2003 li temenda d-Deċizjoni 2002/657/KE fir-rigward ta’ l-istabbilixximent ta’ limiti minimi meħtieġa għall-prestazzjoni (MRPLs) għal ċerti residwi fl-ikel li joriġina mill-annimali (notifikata taħt dokument numru K (2003) 764) (Test b’rilevanza għaż-ŻEE) (2003/181/KE) IL-KUMMISSJONI TAL-KOMUNITAJIET EWROPEJ, Wara li kkunsidrat it-Trattat li jistabbilixxi l-Komunità Ewropea, Wara li kkunsidrat id-Direttiva tal-Kunsill 96/23/KE tad-29 ta’ April 1996 fuq miżuri għall-kontroll ta’ ċerti sustanzi u r-residwi tagħhom f’annimali ħajjin u prodotti ta’ l-annimali u li tħassar id-Direttivi 85/358/KEE u 86/469/KEE u d-Deċiżjonijiet 89/187/KEE u 91/664/KEE [1], u partikolarment it-tieni subparagrafu ta’ l-Artikolu 15(1) tiegħu, Billi: (1) Il-presenza ta’ residwi fi prodotti li jorġġinaw mill-annimali hi kwistjoni ta’ tħassib għas-saħħa pubblika. (2) Hu meħtieġ li jiġi pprovdut għall-istabbilixximent progressiv ta’ limiti minimi meħtieġa għall-prestazzjoni (MRPLs) ta’ metodi analitiċi għas-sustanzi għal liema l-ebda limitu permess ma ġie stabbilit u partikolarment għal dawk is-sustanzi li l-użu tagħhom mhijiex awtorizzat jew speċifikament projbit fil-Komunità, sabiex l-implimentazzjoni armonizzata tad-Direttiva 96/23/KE tkun assigurata. (3) Bħala riżultat ta’ l-iskoperta tal-chloramphenicol, nitrofurans u aċetat tal-medroxyprogesterone fl-ikel li joriġina mill-annimali, il-livell li għandu jiġi stabbilit għall-MRPLs armonizzati għal dawn is-sustanzi ġie miftehem in konsulatazzjoni mal-Laboratorji ta’ Riferenza tal-Komunità, laboratorji ta’ riferenza nazzjonali and L-Istati Membri. (4) Madankollu, l-amministrazzjoni ta’ waħda mis-sustanzi msemmija hawn fuq għal għanijiet zootekniċi jibqa’ jiġi awtorizzat taħt il-kondizzjonijiet stretti stipulati fid-Direttiva 96/22/KE, l-Artikolu 5. (5) Hu meħtieġ li jiġu pprovduti livelli armonizzati għall-kontroll ta’ dawn is-sustanzi sabiex tkun assigurata l-istess livell ta’ protezzjoni tal-konsumatur f’kull parti tal-Komunità. Id-Deċiżjoni tal-Kummissjoni 2002/657/KE [2] għandha għalhekk tiġi emendata skond dan. (6) il-miżuri previsti f’din id-Deċiżjoni huma skond l-opinjoni tal-Kumitat Permanenti fuq il-Food Chain u s-Saħħa ta’ l-Annimali, ADOTTAT DIN ID-DEĊIŻJONI: Artikolu 1 Id-Deċiżjoni 2002/657/KE hi emendata kif ġej: 1. fl-Artikolu 2, "l-Anness" hu mibdul bi "l-Anness I"; 2. fl-Artikolu 3(b) u (c), "l-Anness" hu mibdul bi "l-Anness I"; 3. L-Artikolu 4 jiġi mibdul b’dan li ġej: "L-Istati Membri għandhom jassiguraw li l-metodi analitiċi użati għall-iskoperta tas-sustanzi li ġejjin jilħqu l-limiti minimi meħtieġa għall-prestazzjoni (MRPLs) stabbiliti fl-Anness II, kontra l-matriċijiet imsejħa f’dak l-Anness: (a) chloramphenicol; (b) Sustanzi ffurmati fi jew meħtieġa għall-mataboliżmu tan-nitrofuran; (ċ) medroxyprogesterone." 4. It-test fl-Anness għal din id-Deċiżjoni hu miżjud bħala l-Anness II. Artikolu 2 Din id-Deċiżjoni hi ndirizzata lill-Istati Membri. Magħmul fi Brussel, 13 Marzu 2003. Għall-Kummissjoni David Byrne Membru tal-Kummissjoni [1] ĠU L 125, tat-23.5.1996, p. 10. [2] ĠU L 221, tas-17.8.2002, p. 8. -------------------------------------------------- L-ANNESS " L-ANNESS II Limiti minimi meħtieġa għall-prestazzjoni Sustanza u/jew sustanza ffurmata fi jew meħtieġa għall-mataboliżmu | Matriċijiet | MRPL | Chloramphenicol | Laħam | | Bajd | 0,3 µg/kg | Ħalib | Awrina | Prodotti ta' l-akkwakultura | Għasel | Aċetat tal-Medroxyprogesterone | Xaħam tal-kliewi tal-majjal | 1 µg/kg | Sustanzi ffurmati fi jew meħtieġa għall-mataboliżmu tan-Nitrofuran: | | | —furazolidone | Laħam tat-tajr | 1 µg/kg għal kollha | —furaltadone | Prodotti ta' l-akkwakultura | —nitrofurantoin | —nitrofurazone | " --------------------------------------------------